Sør-Audnedal

Sør-Audnedal kommune (Sør-Undal) er en tidligere kommune i Agder. Den ble fra 1844 dannet av Spangereid og Valle ved utskillelse fra Audnedal formannskapsdistrikt. Sør-Audnedal er i dag en del av Lindesnes kommune.

I 1897 ble både Valle og Spangereid selvstendige kommuner. Valle beholdt Sør-Audnedal som kommunenavn. 

I 1964 ble Sør-Audnedal, Spangereid, og Vigmostad kommuner slått sammen til en ny storkommune som valgte navnet Lindesnes kommune.

I den tidligere kommunen ligger tilhenger-produsenten Tredal.

De eldre kommunale arkivkildene for Sør-Audnedal kommune finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller, men også skoleprotokoller.

Kategori:Tidligere kommuner i Vest-Agder
Kategori:Lindesnes' historie
Kategori:Norske kommuner etablert i 1844
Kategori:Kommuner opphørt i 1964